La 6 august 1943, comisia condusă de medicul legist a prezentat un „Raport medico-legal provizoriu cu privire la investigațiile de la Tatarka”. Birkle, care era expert medical din cadrul Ministerului Justiției al României, medic șef și profesor la Institutul de Medicină Legală și Criminologie din București; a fost, de asemenea, membru al Comisiei Katyń care a studiat rămășițele găsite la locul masacrului de la Katyń organizat de sovietici și membru al comisiei internaționale de experți care a investigat masacrul din Vinița. Comisia sa a inclus ca membri pe C. Chirilă, subdirectorul sănătății în guvernoratul Transnistriei; și câte un reprezentant de la primăria Odesei, de la unitatea Jandarmeriei Române din Transnistria și de la Universitatea din Odesa. Potrivit raportului, au fost descoperite 42 de morminte comune, precum și semne ale altor 10-20. În fiecare mormânt au fost găsite în jur de 80 de cadavre. Un total de aproximativ 3.500 de cadavre erau înmormântate în cele 42 de morminte, iar numărul total de cadavre a fost estimat la 5.000. Morții erau în majoritate germani, români, bulgari și armeni. La acea vreme, au fost exhumate doar 516 cadavre, dintre care 486 examinate medico-legal, cu următoarele concluzii: